CELEX: 62011CN0138
Language: sk
Date: 2011-03-21 00:00:00
Title: Vec C-138/11: Návrh na začatie prejudiciálneho konania, ktorý podal Oberster Gerichtshof (Rakúsko) 21. marca 2011 — Compass-Datenbank GmbH/Rakúska republika

25.6.2011   
            
            
               SK
            
            
               Úradný vestník Európskej únie
            
            
               C 186/12
            
         Návrh na začatie prejudiciálneho konania, ktorý podal Oberster Gerichtshof (Rakúsko) 21. marca 2011 — Compass-Datenbank GmbH/Rakúska republika
   (Vec C-138/11)
   2011/C 186/20
   Jazyk konania: nemčina
   
      Vnútroštátny súd, ktorý podal návrh na začatie prejudiciálneho konania
   
   Oberster Gerichtshof
   
      Účastníci konania pred vnútroštátnym súdom
   
   
      Žalobkyňa: Compass-Datenbank GmbH
   
      Žalovaná: Rakúska republika
   
      Ďalší účastník konania: Bundeskartellanwalt, Bundeswettbewerbsbehörde
   
      Prejudiciálne otázky
   
   
               1.
            
            
               Má sa článok 102 ZFEÚ vykladať v tom zmysle, že verejný orgán podniká, ak ukladá do databázy (obchodný register) údaje poskytnuté podnikmi na základe zákonnej oznamovacej povinnosti a za poplatok umožňuje nahliadnuť do nej a/alebo vyhotovovať z nej výpisy, ale zakazuje iné formy jej využitia?
               V prípade zápornej odpovede na prvú otázku:
            
         
               2.
            
            
               Ide o podnikateľskú činnosť, ak verejný orgán s odvolaním sa na ochranné právo sui generis zakazuje ako tvorca databázy spôsob jej využitia, ktorý ide nad rámec nahliadania do nej a vyhotovovania výpisov z nej?
               V prípade kladnej odpovede na prvú alebo druhú otázku:
            
         
               3.
            
            
               Má sa článok 102 ZFEÚ vykladať v tom zmysle, že zásady obsiahnuté v rozhodnutiach zo 6. apríla 1995, spojené veci C-241/91 a C-242/91, Magill TV Guide, Zb. s. I-743, a z 29. apríla 2004, C-418/01, I.M.S. Health, Zb. s. I-5039 (teória „essential facilities“), sa uplatnia aj v prípade, keď neexistuje „trh na predchádzajúcom stupni“, pretože chránené údaje zbiera a ukladá ich do databázy (obchodný register) v rámci výkonu verejnej moci?